CELEX: 52008PC0547
Language: mt
Date: 2008-09-09
Title: Proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni

Avviż Legali Importanti

|

52008PC0547

Proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni  /* KUMM/2008/0547 finali */  

	[pic] | KUMMISSJONI TAL-KOMUNITAJIET EWROPEJ |Brussel 9.9.2008KUMM(2008) 547 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni(preżentata mill-Kummissjoni)MEMORANDUM TA’ SPJEGAZZJONIIl-Ftehim Interistituzzjonali tas-17 ta' Mejju 2006[1] jippermetti li jiġi mobilizzat il-Fond Ewropew ta' Aġġustament għall-Globalizzazzjoni permezz ta' mekkaniżmu ta' flessibbiltà, fi ħdan il-limitu massimu annwali ta' EUR 500 miljun, lil hinn mill-intestaturi rilevanti tal-qafas finanzjarju. Ir-regoli tal-eliġġibbiltà applikabbli għall-kontribuzzjonijiet mill-Fond huma stipulati fir-Regolament (KE) Nru 1927/2006[2] tal-Parlament Ewropew u tal-Kunsill.Is-servizzi tal-Kummissjoni flew bir-reqqa l-applikazzjonijiet sottomessi minn Spanja u l-Litwanja skont ir-Regolament (KE) 1927/2006 u b'mod partikolari l-Artikoli 2, 3, 4, 5 u 6 tiegħu.Fil-qosor, l-aktar elementi importanti tal-evalwazzjonijiet huma dawn:Il-Każ EGF/2008/02/ES/Delphi1. L-applikazzjoni ġiet ippreżentata mill-awtoritajiet Spanjoli lill-KummissjoniFis-6 ta’ Frar 2008. Kienet ibbażata fuq il-kriterji ta' intervent speċifiku tal-Artikolu 2(a) tar-Regolament (KE) Nru 1927/2006 u ġiet ippreżentata sa l-iskadenza ta' 10 ġimgħat kif stipulat f'dak ir-Regolament.2. L-applikazzjoni tikkonċerna 1 589 sensja, li minnhom 1 521 kienu minn f’Delphi Automotive Systems España, S.L.U. (minn hawn ’il quddiem "Delphi") fi Puerto Real, il-bajja ta’ Cadiz, Andalucía (Spanja), manifattur tal-komponenti għall-industrija tal-vetturi li hi proprjetà ta' Delphi Automotive Systems Holding Inc. ibbażata fl-Istati Uniti bil-kwartieri ġenerali qegħdin fi Troy – Michigan, u 68 fost il-fornituri ta’ Delphi matul il-perjodu ta’ referenza ta’ erba’ xhur tal-Artikolu 2(a) tar-Regolament (KE) Nru 1927/2006, li dam mill-31 ta’ Lulju 2007 sat-30 ta’ Novembrur 2007.Fil-każ ta’ Delphi, il-produzzjoni ta’ komponenti ta’ vetturi bil-mutur ser tiġi ri-allokata fiż-żona ħielsa mit-taxxi ta’ Tangier (il-Marokk). Dan seħħ f’Memorandum ta’ Ftehim iffirmat l-għada tal-għeluq tal-fabbrika Depphi fi Puerto Real bejn Delphi (l-Istati Uniti) u l-Gvern tal-Marokk li jipprovdi għall-estensjoni tal-faċilitajiet tal-produzzjoni f’Tanġier permezz ta’ investiment ta’ EUR 27 miljun u żieda ta’ 3 000 ħaddiem.3. Analiżi tar-rabta bejn is-sensji u t-tibdiliet strutturali ewlenin fix-xejriet kummerċjali madwar id-dinja hija bbażata fuq l-informazzjoni li ġejja. Spanja tgħid li s-sensji huma riżultat tax-xejra fl-Istati Membri tal-Komunità li parti mill-produzzjoni tagħhom tkun trasferita f’pajjiżi terzi. Fil-każ speċifiku tar-riallokazzjoni fl-Afrika ta’ Fuq, Spanja tissottometti li dan hu kkawżat mid-differenzi fl-ispejjeż tax-xogħol u dawk ambjentali, l-eżistenza tal-benefiċji ta’ taxxi u r-reġimi speċjali għal investiment barrani u l-prossimità tas-suq Ewropew.Barra minn hekk, Spanja tgħid li, skont l-Organizzazzjoni Internazzjonali tal-Produzzjoni tal-Vetturi (OICA), is-sehem tal-Komunità fil-produzzjoni tal-vetturi naqas minn 30.6% fl-2001 għall-UE-15 għal 26.9% fl-2006 għall-UE-25, minkejja t-tkabbir. Is-settur tal-komponenti hu affettwat minn dawn it-tibdiliet strutturali fix-xejriet tal-kummerċ fil-produzzjoni tal-vetturi bil-mutur. Barra minn hekk, skont l-Istat Membru applikant, l-importazzjoni tal-komponenti tal-vetturi bil-mutur minn pajjiżi terzi fl-UE-15 kif irrekordjat fid- database tat-Tariffa Integrata tal-Komunità Ewropea (TARIC[3]), żdiedet b’29% bejn l-2002 u l-2006.4. L-awtoritajiet Spanjoli jsostnu li l-għeluq tal-fabbrika Delphi fi Puerto Real ma setgħetx tkun prevista bħala l-aktar pjan riċenti industrijali[4] minħabba li Delphi kopriet il-perjodu sal-31 ta’ Diċembru 2010 u l-kuntratti kienu għaddejjin sal-2012. L-awtroitajiet Spanjoli kkonfermaw li s-68 ħaddiem imkeċċija mill-kumpaniji ta' forniment, jew kienu jaħdmu fil-bini tal-fabbrika ta’ Delphi jew eżatt fil-qrib u li l-prodotti/servizzi speċifiċi tagħhom kienu kontribut għall-produzzjoni ta' Delphi. Delphi stess issensjat 1 521 ħaddiem. Andalucía, fejn hi allokata Delphi, hu r-regjun awtonomu bit-tieni l-akbar rata ta’ nies bla xogħol fi Spanja. Fl-ewwel tliet xhur tal-2007 ir-rata tal-qgħad (bħala perċentwali tal-popolazzjoni attiva) laħqet it-8.47 % għal Spanja, 12.51 % għal Andalucía u 14.82 % għall-Provinċja ta’ Cadiz. Minħabba l-għeluq tal-fabbrika Delphi fi tmiem Lulju 2007, in-numru reġistrat ta’ nies bla xogħol fis-settur tal-industrija żdied b’1 449 jew 19.4 % bejn Lulju u Awwissu 2007.B'konklużjoni, f'dawn iċ-ċirkustanzi, is-sensji jistgħu jidhru bħala li għandhom effett negattiv sinifikanti fuq l-ekonomiji lokali ta' Puerto Real, Andalucía.5. Fir-rigward tat-twettiq tal-kriterji stabbiliti fl-Artikolu 6 tar-Regolament (KE) Nru 1927/2006, l-applikazzjoni pprovdiet l-elementi li ġejjin: Spanja kkonfermat li l-kontribuzzjoni finanzjarja mill-EGF ma tissostitwixxix miżuri li huma r-responsabbiltà tal-kumpaniji taħt il-liġi nazzjonali jew ftehim kollettiv u tat assigurazzjonijiet li l-azzjonijiet jipprovdu appoġġ għall-ħaddiema individwali u li mhumiex biex jintużaw għar-ristrutturazzjoni ta' kumpaniji jew setturi. L-awtoritajiet Spanjoli kkonfermaw li l-azzjonijiet eliġibbli ma jirċevux għajnuna minn strumenti finanzjarji oħra tal-Komunità.Għaldaqstant, minħabba r-raġunijiet imfissra hawn fuq, qed ikun propost li tiġi aċċettata l-applikazzjoni EGF/2008/02/ES/Delphi, sottomessa minn Spanja, dwar is-sensji relatati ma' Delphi u l-kumpaniji fornituri tagħha, peress li ġew ippreżentati provi li dawn is-sensji huma kkawżati minn tibdil strutturali maġġuri fix-xejriet kummerċjali fid-dinja li wasslu għal taqlib ekonomiku serju, li jaffettwa lill-ekonomija lokali. Ġie propost pakkett koordinat ta' servizzi personalizzati eliġibbli li jilħaq is-somma ta' EUR 20,943,557 li minnu l-kontribuzzjoni mitluba tal-EGF hija ta' EUR 10,471,778.Każ EGF/2008/03/LT/Alytaus Tekstile1. L-applikazzjoni ġiet ippreżentata mill-awtoritajiet Litwani lill-Kummissjoni8 ta' Mejju 2008. Kienet ibbażata fuq il-kriterji ta' intervent speċifiku tal-Artikolu 2(a) tar-Regolament (KE) Nru 1927/2006 u ġiet ippreżentata sa l-iskadenza ta' 10 ġimgħat kif stipulat f'dak ir-Regolament.2. L-applikazzjoni tikkonċerna 1 089 sensja wara li għalqet Alytaus Tekstile, kumpanija tal-manifattura tat-tessuti matul il-perjodu ta’ referenza ta’ 4 xhur tal-Artikolu 2(a) tar-Regolament (KE) Nru 1927/2006, li dam mit-30 ta’ Ottubru 2007 sad-29 ta’ Frar 2008.3. L-analiżi tar-rabta bejn is-sensji u t-tibdiliet strutturali ewlenin fix-xejriet kummerċjali madwar id-dinja hija bbażata fuq l-informazzjoni li ġejja: Il-Litwanja targumenta li s-sensji huma riżultat taċ-ċaqlieq b'mod ġenerali tal-produzzjoni madwar id-dinja kollha tat-tessuti u l-ħwejjeġ lejn il-pajjiżi Ażjatiċi fejn hemm anqas spejjeż, b’mod partikolari ċ-Ċina. Qabel l-adeżjoni tagħha, l-esportazzjonijiet tat-tessuti tal-Litwanja kienu jmorru fil-biċċa l-kbira lejn Stati Membri tal-Komunità. Madanakollu, minħabba l-iskadenza tal-Ftehim Multi Fibre (MFA) fl-1 ta’ Jannar 2005, il-Litwanja kellha kompetizzjoni qawwija minn barra l-Komunità, u b’mod partikolari mill-produtturi low-cost Ażjatiċi.4. L-applikazzjoni tuża l-Organizzazzjoni Dinjija tax-Xogħol (WTO) u l-istatistiċi dwar il-kummerċ tal-EUROSTAT biex turi ż-żieda – bejn is-sena 2000 u l-2006 – tal-importazzjoni tat-tessuti u l-ħwejjeġ fil-Komunità u l-impatti tagħha fuq il-kummerċ intra-Komunitarju.Wara li skada l-Ftehim tal-Multi Fibre tad-WTO u t-tneħħija sussegwenti tar-restrizzjonijiet kwantitattivi fuq l-importazzjoni tat-tessuti u l-oġġetti tal-ħwejjeġ, kważi rdoppjat l-importazzjoni tal-oġġetti Ċiniżi fl-UE-25, minn EUR 11.8 biljun fis-sena 2000 għal EUR 22.9 biljun fl-2005. Il-vantaġġ komparattiv ta’ bosta pajjiżi Ażjatiċi jinsab fi spejjeż anqas ta’ produzzjoni: l-ispiża medja għall-insiġ u l-għażil ta’ tunellata ta' ħajt tal-qoton fl-Alytaus Tekstilė qabel ma din għalqet kien ta’ EUR 160, kontra EUR 40 fiċ-Ċina. L-awtoritajiet Litwani jistqarru li, bejn is-sena 2000 u l-2006, il-volum ta’ kummerċ intra-Komunitarju fil-ħjut tal-qoton u d-drapp niżel b'50% bħala kwantità, filwaqt li l-importazzjoni miċ-Ċina telgħet għal 115%. Dawn il-bidliet kbar fix-xejriet dinjin tal-kummerċ kellhom impatt sinifikanti fuq impriżi bħal Alytaus Tekstilė, li topera fil-partijiet tas-suq li għandhom valur baxx.5. F’termini relattivi, il-Litwanja għandha l-akbar industrija tat-tessuti u l-ħwejjeġ fost l-Istati Membri. Fl-2006, is-setturi tat-tessuti u l-ġilda kkontribwew 10.4% tal-valur miżjud ġġenerat mill-industrija domestika tal-manifattura u impjegat 22.6% tal-persuni li jaħdmu fl-industrija tal-manifattura. Barra minn hekk, is-suq domestiku tal-Litwanja huwa żgħir, li jispjega għaliex madwar 80% tal-produzzjoni tagħha tat-tessuti u l-ħwejjeġ hu mmirat lejn l-esportazzjoni. L-għeluq ta’ Alytaus Tekstile ma kienx previst minħabba li diversi klijenti kbar tal-kumpanija għamlu riallokazzjoni tal-produzzjoni tagħhom b’valur miżjud baxx lejn pajjiżi Ażjatiċi u l-kumpanija kellha tħabbat wiċċha ma’ żieda mhux mistennija fl-ispejjeż tal-enerġija.6. It-territorju kkonċernat tas-sensji hu t-territorju kollu ta' Alytus County, b’mod partikolari il-muniċipalità tal-belt ta’ Alytus li qed tħabbat wiċċha ma’ tnaqqis aktar mgħaġġel fil-popolazzjoni tagħha u tkabbir aktar bil-mod fl-impjiegi mill-pajjiż kollu kemm hu. Kważi l-1,089 ħaddiem kollu li ngħataw is-sensja jgħixu fil-muniċipalità tal-Belt ta’ Alytus, fejn is-sehem tal-persuni qiegħda tal-popolazzjoni b’età li tista’ taħdem telgħet minn 3% f’Novembru 2006 għal 3.9% f’Novembru 2007 (jiġifieri wara li Alytaus Tekstilė ġiet iddikjata falluta), filwaqt li fil-pajjiż kollu din iċ-ċifra niżlet minn 3.3% għal 2.9%.L-ekonomija tal-Litwanja għalhekk ġiet affetwata b’mod sinifikanti minn kompetizzjoni akbar mindu ġie liberalizzat il-kummerċ fit-tessuti.7. Fir-rigward tat-twettiq tal-kriterji stabbiliti fl-Artikolu 6 tar-Regolament EGF, l-applikazzjoni pprovdiet l-elementi li ġejjin: Il-Litwanja tikkonferma li l-kontribuzzjoni finanzjarja mill-EGF ma tissostitwixxix miżuri li huma r-responsabbiltà tal-kumpaniji skond il-liġi nazzjonali jew ftehim kollettiv u tat assigurazzjonijiet li l-azzjonijiet jipprovdu appoġġ għall-ħaddiema individwali u mhumiex użati għar-ristrutturar ta' kumpaniji jew setturi. L-awtoritajiet Litwani kkonfermaw li l-azzjonijiet eliġibbli ma jirċevux u mhumiex se jirċievu assistenza minn strumenti finanzjarji oħrajn tal-Komunità.Għaldaqstant, minħabba r-raġunijiet imfissra hawn fuq, qed ikun propost li tiġi aċċettata l-applikazzjoni EGF/2008/03/ LT/Alytaus Tekstile, ippreżentata mil-Litwanja dwar is-sensji relatati mal-għeluq tal-kumpanija tal-manifattura tat-tessuti Alytus, peress li ġew ippreżentati provi li dawn is-sensji huma kkawżati minn tibdil strutturali maġġuri fix-xejriet kummerċjali fid-dinja li wasslu għal taqlib ekonomiku serju, li jaffettwa lill-ekonomija lokali. Ġie propost pakkett koordinat ta' servizzi eliġibbli personalizzati għall-ammont ta' EUR 597 987 li minnhom il-kontribuzzjoni mitluba mill-EGF hija ta' EUR 298 994.FinanzjamentL-ammont totali annwali disponibbli għall-Fond Ewropew ta' Aġġustament għall-Globalizzazzjoni huwa ta' EUR 500 miljun. Ammont ta’ EUR 3 106 882 diġà kien immobilizzat għal żewġ applikazzjonijiet li jħallu disponibbli ammont ta’ EUR 496 893 118.L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mill-applikanti.Fuq il-bażi tal-mod kif iż-żewġ applikazzjonijiet għal għajnuna mill-Fond ippreżentati minn Spanja, fejn l-industrija tal-karozzi ġiet effettwata minn sensji mogħtija minn Delphi u l-fornituri tagħha, u fil-Litwanja għas-sensji li ngħataw fis-settur tat-tessuti, l-istimi totali tal-pakketti kkoordinati ta' servizzi personalizzati li jridu jiġu ffinanzjati huma kif ġej:Servizzi personalizzati li għandhom jiġu ffinanzjati (f'EUR) |Spanja: Delphi 02/2008 | 10 471 778 |Il-Litwanja: Alytaus Tekstile 03/2008 | 298 994 |Total | 10 770 772 |Fid-dawl tal-eżami ta’ dawn l-applikazzjonijiet[5], u wara li qieset l-għotja massima possibli mill-Fond stabbilita skond l-Artikolu 10 tar-Regolament (KE) Nru 1927/2006, kif ukoll il-possibiltajiet tar-riallokazzjoni ta' approprjazzjonijiet, il-Kummissjoni qed tipproponi li tuża l-Fond Ewropew ta' Aġġustament għall-Globalizzazzjoni għas-somma totali ta' EUR EUR 10 770 772 , li għandha tkun allokata skond l-intestatura 1a tal-qafas finanzjarju.Dan l-ammont ta' appoġġ jippermetti li aktar minn 25 % tal-ammont annwali massimu mwarrab għall-Fond Ewropew ta' Aġġustament għall-Globalizzazzjoni jibqa' disponibbli biex ikun allokat matul l-aħħar erba' xhur tas-sena 2008, kif mitlub mill-Artikolu 12(6) tar-Regolament (KE) Nru 1927/2006.Bil-preżentazzjoni ta' din il-proposta sabiex jiġi użat il-Fond, il-Kummissjoni qed tagħti bidu għall-proċedura ssimplifikata tat-trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-ftehim taż-żewġ fergħat tal-awtorità tal-baġit dwar il-ħtieġa li jiġi użat il-Fond u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-Awtorità tal-Baġit li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, li tinforma lill-fergħa l-oħra u lill-Kummissjoni dwar l-intenzjonijiet tagħha.F'każ ta' nuqqas ta' ftehim minn waħda miż-żewġ fergħat tal-awtorità tal-baġit, tissejjaħ laqgħa formali tat-trijalogu.Il-Kummissjoni se tippreżenta wkoll talba ta' trasferiment sabiex iddaħħal fil-baġit għall-2008 approporjazzjonijiet għall-impenji u għall-ħlasijiet speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-GlobalizzazzjoniIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja tajba[6], u b'mod partikulari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[7], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni[8],Billi:(1) Il-Fond Ewropew ta’ Aġġustament għall-Globalizzazzjoni (il-"Fond") kien stabbilit sabiex jipprovdi appoġġ addizzjonali għall-ħaddiema ssensjati li jsofru l-konsegwenzi ta' bidliet strutturali ewlenin fix-xejriet kummerċjali dinjin, u sabiex jgħinhom fl-integrazzjoni mill-ġdid tagħhom fis-suq tax-xogħol.(2) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond taħt il-limitu massimu annwali ta’ EUR 500 miljun.(3) Fis-6 ta’ Frar 2008 Spanja ssottomettiet applikazzjoni biex tużal-Fond, fir-rigward tas-sensji fis-settur tal-vetturi, speċifikament għall-ħaddiema li ġew issensjati minn Delphi. L-applikazzjoni hi konformi mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006.(4) Fit-8 ta’ Mejju 2008 il-Litwanja ssottomettiet applikazzjoni biex tuża l-Fond, fir-rigward tas-sensji fis-settur tat-tessuti, speċifikament għall-ħaddiema li ġew issensjati bl-għeluq ta’ Alytaus Tekstile. L-applikazzjoni hi konformi mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006.(5) Il-Fond għandu, għalhekk, jiġi mmobilizzat sabiex jipprovdi kontribut finanzjarju għall-applikazzjonijiet,IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2008, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jipprovdi s-somma ta' EUR 10 770 772 f'approprjazzjonijiet ta' impenn u ta' pagament.Artikolu 2Din id-Deċiżjoni għandha tkun ippubblikata fil- Ġurnal Uffiċjali tal-Unjoni Ewropea .Magħmul fi Brussel,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1[2] ĠU L 406, 30.12.2006, p. 1[3] TARIC kodiċi 8708 " partijiet u aċċessorji tal-vetturi bil-mutur"[4] Expediente de Regulación de Empleo (ERE) Resolución Junta de Andalucía E.R.E. 33/2005, acta final 25 noviembre, http://usodelphi.es/httpdocs/Seccion%20Sindical/ERE.htm[5] Komunikazzjonijiet lill-Kummissjoni dwar applikazzjoni biex jiġi mobilizzat il-Fond Ewropew għall-Aġġustament tal-Globalizzazzjoni introdott minn Spanja fil-każ Delphi (SEC(2008) 2307) u mil-Litwanja fil-każ ta’ Alytaus (SEC(2008) 2369) li jistabbilixxi l-analiżi tal-Kummissjoni għal dawn it-talbiet.[6] ĠU C 139, 14.6.2006, p. 1.[7] ĠU L 406, 30.12.2006, p. 1.[8] ĠU C […], […], p. […]